Case ID: 1198547
Sentence 0: İstintaq orqanı tərəfindən verilmiş ittihamda bildirilir ki, Səfərov X7 Ağır Cinayətlər Məhkəməsinin xx.xx.2012-ci il tarixli hökmünə əsasən Azərbaycan Respublikası CM-nin 206.2, 234.1 və 234.4.3-cü maddələri ilə təqsirli bilinərək 08 il müddətində azadlıqdan məhrum etmə cəzasına məhkum edilməsinə və xx.xx.2019-cu il tarixdə cəzasının sonu ilə azad edilməsinə baxmayaraq məhkumluğu ödənilmədiyi və qanunla müəyyən edilmiş qaydada götürülmədiyi halda yenidən satış məqsədi və tamah niyyəti ilə qanunsuz olaraq xx xxxxxx 2020-ci il tarixdə Bakı şəhəri, Nizami rayonu ərazisində şəxsiyyəti istintaqla müəyyən edilməmiş “Müslüm" adlı şəxsdən 110 (yüz on) manat müqabilində aldığı külli miqdarda, ümumi təmiz çəkisi 5,719 qram olan narkotik vasitə heroini əldə edib üzərində saxlamaqla daşımış, Təqsirləndirilən şəxs narkotik vasitələri və psixotrop maddələri əldə etməsi, özündə saxlamaqla daşıması, istifadəsi və satışı ilə məşğul olması barədə daxil olmuş məlumat əsasında Azərbaycan Respublikası Daxili İşlər Nazirliyinin Baş X1İdarəsinin əməkdaşları tərəfindən həyata keçirilmiş əməliyyat-axtarış tədbiri nəticəsində Təqsirləndirilən şəxs xx xxxxxx 2020-ci il tarixdə saat 18:05-də ünvan 1 saylı ünvanda saxlanılaraq baş idarəyə gətirilib həmin tarixdə saat 20:15-də üzərinə şəxsi axtarış keçirilən zaman əynindəki qəhvəyi rəngli gödəkcənin sağ yan cibindən 3 ədəd bükümdə ayrı-ayrılıqda təmiz çəkiləri 1,822 qram, 2,050 qram və 1,847 qram olmaqla ümumi təmiz çəkisi 5,719 qram olan narkotik vasitə heroin aşkar edilərək götürülmüşdür.